सानिया-वेस्नीना फैमिली सर्कल कप सेमीफाइनल में  
सानिया और उनकी जोड़ीदार रूसी खिलाड़ी एलीना वेस्नीना ने शानदार जीत दर्ज करते हुए फैमिली सर्कल कप के सेमीफाइनल में जगह बना ली है।
भारतीय खिलाड़ी सानिया मिर्जा और उनकी जोड़ीदार रूसी खिलाड़ी एलीना वेस्नीना ने शानदार जीत दर्ज करते हुए फैमिली सर्कल कप के सेमीफाइनल में जगह बना ली है।  सानिया और वेस्नीना की जोड़ी ने महिलाओं की युगल स्पर्धा के क्वार्टर फाइनल मुकाबले में रूसी खिलाड़ी अला कुद्रियावत्सेवा और ऑस्ट्रेलिया की अनस्तासिया रोडियोनोवा की जोड़ी को 3-6, 6-2, 1-0 (8) से हरा दिया।  सेमीफाइनल में सानिया और वेस्नीना की जोड़ी का मुकाबला चीनी जोड़ी पेंग शुई और जी झेंग से होगा।  इससे पहले, 721,000 डॉलर इनामी राशि वाले डब्ल्यूटीए हार्डकोर्ट पर भारतीय और रूसी जोड़ी ने पहले दौर में बड़ा उलटफेर करते हुए दूसरी वरीयता प्राप्त लिएजेल ह्यूबर और लिसा रेमंड की जोड़ी को सीधे सेटों में 6-3, 6-4 से शिकस्त देकर क्वार्टर फाइनल में जगह बनाई थी।